paragraph_text: Nastala je krajem 19. stoljeća, naseljavanjem iz Virja, u tzv. konake, prethodno tek privremeno naseljene nastambe za sezonske poljske radove. Današnja ulica Medvedička potpuno se poklapa s nekadašnjim naseljem Medvedička. Oduvijek je činila jednu zajedničku cjelinu s Molvama Gredama, pa tako i dan-danas, kad su razdvojeni ne samo u posebna naselja nego i u različite općine.